《钱唐相国分饷上赐郑宅茶寄奉老母》
清代·曹庭枢

谷雨新晴后，头纲驿递初。绿挼双掌细，香迸一旗舒。

玉盎梅花喷，银瓶薤叶储。赐先黄阁老，波及大君余。

竹里泉声沸，窗间午睡徐。当筵思笋蕨，奉母忆篮舆。

旅食经年别，平安数寄书。缄题将远问，藉以慰门闾。

作者简介：曹庭枢，字古谦，号六芗，嘉善人。雍正癸卯副贡。乾隆丙辰荐举博学鸿词。有《谦斋诗稿》。